**ชื่อผลงาน** : ดอกไม้จากวัสดุธรรมชาติ

**ชื่อนักศึกษา** : นายแสงอรุณ เอียนผักแว่น, นางสาวปิยธิดา สงแก้ว, นางสาวปวันรัตน์ สุหร่ายเพชร

 นางสาวเพ็ญนภา เจนด่านกลาง, นายเทพนิมิต อาจหาญ

**ระดับชั้น** : ปวช. 3 คหกรรมทั่วไป

**สาขางาน** : คหกรรมเพื่อการโรงแรม และสาขางานคหกรรมการผลิต

**ปีการศึกษา** : 2557

**สถานศึกษา** : วิทยาลัยอาชีวศึกษานครราชสีมา

**บทคัดย่อ**

 การค้นคว้าและดำเนินการวิจัยในครั้งนี้มีวัตถุประสงค์ของการค้นคว้าและดำเนินการวิจัย คือ (1) เพื่อหาประสิทธิภาพผลิตภัณฑ์งานดอกไม้จากวัสดุธรรมชาติ (2) ศึกษาความคิดเห็นเกี่ยวกับผลิตภัณฑ์งานดอกไม้จากวัสดุธรรมชาติ กลุ่มตัวอย่างที่ใช้ในการค้นคว้าและวิจัยครั้งนี้ประกอบด้วยนักเรียน นักศึกษา ครู เจ้าหน้าที่ และบุคลากรทางการศึกษาของวิทยาลัยอาชีวศึกษานครราชสีมา และบุคคลทั่วไปจำนวน 100 คน เครื่องมือที่ใช้ในดำเนินการวิจัยในครั้งนี้เป็นแบบสอบถาม ที่สามารถนำมาวิเคราะห์ข้อมูล โดยใช้ค่าสถิติร้อยละ ค่าเฉลี่ยและส่วนเบี่ยงเบนมาตรฐาน ผลการวิจัยมีดังนี้

 ด้านความคิดสร้างสรรค์อยู่ในระดับมากค่าเฉลี่ยเท่ากับ 4.86 โดยเรียงลำดับจากมากไปหาน้อยดังนี้ ผลิตภัณฑ์เป็นงานที่คิดประดิษฐ์ขึ้นมาใหม่สร้างสรรค์จาดสิ่งที่เหลือใช้ ค่าเฉลี่ยเท่ากับ 4.65 การออกแบบและตกแต่งผลิตภัณฑ์มีความทันสมัยและมีประโยชน์ใช้สอยอย่างคุ้มค่าค่าเฉลี่ยเท่ากับ 4.62 การออกแบบผลิตภัณฑ์ มีความโดดเด่นและน่าสนใจ และการเลือกใช้วัสดุมีความเหมาะสมกับผลิตภัณฑ์ที่สร้างสรรค์ขึ้น โดยมีค่าเฉลี่ยเท่ากันคือ 4.46

 ด้านความความคงทนของผลิตภัณฑ์ อยู่ในระดับมากที่สุดค่าเฉลี่ยเท่ากับ 4.53 โดยเรียงลำดับจากมากไปหาน้อยดังนี้ ผลิตภัณฑ์มีความสวยงาม ค่าเฉลี่ยเท่ากับ 4.42 รูปทรงของผลิตภัณฑ์ประดิษฐ์สร้างสรรค์ได้อย่างสมบูรณ์ ค่าเฉลี่ยเท่ากับ 4.45 ผลิตภัณฑ์มีความคงทนต่อการใช้งานและทนต่อสภาพภูมิอากาศ ค่าเฉลี่ยเท่ากับ 4.61 และผลิตภัณฑ์มีขนาดและสัดส่วนที่เหมาะสม ค่าเฉลี่ยเท่ากับ 4.51

 ด้านความประณีตและสวยงามอยู่ในระดับมากที่สุดค่าเฉลี่ยเท่ากับ 4.57 โดยเรียงลำดับจากมากไปหาน้อยดังนี้ การจับจีบแผ่นไวนิลและตกแต่งผลิตภัณฑ์มีความสวยงามเรียบเนียน ค่าเฉลี่ยเท่ากับ 4.55 ผลิตภัณฑ์ถูกประดิษฐ์ขึ้นด้วยความละเอียดและประณีต ค่าเฉลี่ยเท่ากับ 4.61 และและผลิตภัณฑ์มีการประกอบ/ติดด้วยความเรียบร้อย ค่าเฉลี่ยเท่ากับ 4.47

 ด้านการนำไปใช้ประโยชน์อยู่ในระดับมากที่สุดค่าเฉลี่ยเท่ากับ 4.64 โดยเรียงลำดับจากมากไปหาน้อยดังนี้ ผลิตภัณฑ์สามารถเคลื่อนย้ายได้สะดวก โดยมีค่าเฉลี่ยเท่ากับ 4.68 ผลิตภัณฑ์สามารถนำไปใช้ในงานพิธีต่างๆ ได้จริงค่าเฉลี่ยเท่ากับ 4.61 และผลิตภัณฑ์สามารถผลิตเพื่อจำหน่ายได้ ค่าเฉลี่ยเท่ากับ 4.48